Борис Младенов-Young
Тъй малка е планетата Земя…

chitanka.info

Тъй малка е планетата Земя!

Прашинка от безкрайната вселена,

но друга по-обширна, по-добра

на този свят не ни е отредена.

А ний я смучем, грабим и рушим,

направихме от нея катакомба,

готови всеки миг да я взривим

със атомна и водородна бомба.

Ей, хора, мои братя и сестри,

без разлика на поданство и вяра,

една опасност всички ни грози!

Ако не се сплотим, да я спасим,

това нам също гибел ще докара —

и всичко с нея ще унищожим!

Сидни, Австралия — 2015 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.